पांच साल पहले करीब ब्लॉग पर लिखना शुरू किया और फिर फेसबुक पर शामिल हुआ। बार बार लिखा भी कि दोस्ती मेरा सब कुछ है और लिखना मेरा जुनून भी इबादत भी है। दो ही मकसद थे फेसबुक पर आने के। तीन साल पहले देखा लोग फेसबुक की पोस्ट ही नहीं ब्लॉग से दिए लिंक को भी खोलकर पढ़ते थे। बात भी अच्छी हुआ करती थी। मगर आजकल साफ पता चलता है कोई नहीं पढ़ता अच्छी बात को सब को गंदी बात करना पसंद है क्योंकि गंदी बात से आपको मनोरंजन मिलता है जब कि अच्छी सच्ची बात आपको झकझोरती है। आजकल हर कोई फेसबुक व्हाट्सएप्प जैसे माध्यम पर है , मगर हर अच्छी चीज़ भी सीमा से अधिक नुकसानदेह होती है। मैं आयुर्वेद का डॉक्टर होने से दो बातें समझता हूं इक समस्या या रोग के लक्षण नहीं उसकी जड़ को समझना और दूर करना लाज़मी है और दूसरा जो अच्छी वस्तु हैं वो भी नासमझी से खराबी करती हैं। शहद भी अच्छा है और शुद्ध देसी घी भी , मगर इन दोनों को समान मात्रा में मिलाकर खिलाओ तो ज़हर का काम करती हैं। इधर तमाम लोग दवा के नाम पर ज़हर ही देते हैं। आओ मुद्दे की बात पर चर्चा की जाये।